als_Latn dik_Latn sag_Latn
Në Prishtinë, qysh prej të shtunës, po mbahet Java e Modës e Kosovës 2014 (Kosova International Fashion Week 2014).
Natën e pare të këtij manifestimi janë prezantuar koleksioni ekskluziv “White Sposa”, i kreatores së njohur Blerina Kllokoqi-Rugova, si dhe kreacionet e shtëpisë së modës“Menakon” dhe të kreatores Linda Metaj-Tafa.
Koleksioni “White Sposa”, me 21 kreacione, shtoi hijeshinë hapjes së natës së parë të Javës së Modës në Kosovë. Në këtë koleksion dominuan vellot e nusërisë dhe ngjyra e bardhë plot shkëlqim.
Blerina Kllokoqi-Rugova vazhdon edhe më tutje që me idetë e saj të lartësojë modën kosovare në nivele ndërkombëtare. Në koleksionin e saj më të ri, të prezantuar për herë të parë në këtë mbrëmje, ajo ndjek trendin më të fundit të modes, por ruan tiparet e stilit të saj.
Shtëpia e modës “Menakon” vazhdoi me befasitë e saj për adhuruesit e modes, me stilin e saj origjinal që përshkohet me plot imagjinatë.
Kreatorja Linda Metaj-Tafa, e cila merr pjesë për herë të parë në Javën e Modës së Kosovës ka surprizuar adhuruesit e modës me koleksionin e saj prej 21 fustanesh shumëngjyrësh të stilit të larter.
Java e Modës në Kosovë organizohet nga Gecjan Fashion Group. Producenti Ilir Geci është shprehur i kënaqur me punën e kreatorëve, si edhe me vlerësimin e adhuruesve të modes. (r.m.)
als_Latn als_Latn als_Latn als_Latn als_Latn als_Latn als_Latn